ผมกับแฟนมีเพศสัมพันธ์กันครั้งแรกผ่านมา1 อาทิตย์แฟนผมมีอการ เจ็บหัวเวียนศีรษะ จะอาเจียน ผมอยากรู้ว่าแฟนผมจะมีโอกาสจะท้องได้ไม่ครับ
สวัสดีค่ะ อาการของการตั้งครรภ์ต่างๆ นั้น จะปรากฎหลังจากที่มีอาการขาดประจำเดือนไปแล้วประมาณ 2 สัปดาห์ หรือหลังจากตั้งครรภ์ได้ประมาณ 4 สัปดาห์ ดังนั้น หากอาการเวียนหัว อยากอาเจียน เกิดขึ้นเพียง 1 สัปดาห์หลังจากที่ได้มีเพศสัมพันธ์ไป จึงไม่ใช่อาการของการตั้งครรภ์ โดยอาจเกิดจากสาเหตุ เช่น อาหารเป็นพิษ ผลข้างเคียงจากการทานยาหรืออาหารบางชนิด หรือเกิดจากการมีความเครียด วิตกกังวล พักผ่อนไม่เพียงพอ เป็นต้นในเบื้องต้น แนะนำให้จิบบน้ำเปล่าบ่อยๆ เลือกทานเฉพาะอาหารที่ย่อยง่าย ไม่ทานอาหารรสจัด งดการดื่มชา กาแฟ น้ำอัดลม แอลกอฮอล์ เป็นต้น และนอนหลังพักผ่อนให้เพียงพอ หากมีอาเจียน อาจทานยาแก้เวียนหัวและอาเจียน เช่น ยาเมโทโคลพราไมด์ (metoclopramide) ยาไดเมนไฮดริเนต (dimenhydrinate) เป็นต้น แต่หากอากาเวียนหัวมากและมีอาเจียนเป็นมาก ก็ควรไปพบแพทย์เพื่อรักษาค่ะส่วนเรื่องการตั้งครรภ์นั้น ก็ต้องรอดูว่าประจำเดือนในรอบต่อไปจะมาหรือไม่ หากไม่มา จึงควรตรวจหาการตั้งครรภ์ดู จึงจะทราบได้แน่นอนค่ะ